Ego Odo, Dux Burgundie, notum volo fieri tam futuris quam presentibus, quod Hugo, pater meus, dux Burgundie, pro remedio anime sue et predecessorum suorum, dedit et concessit in puram et perpetuam eleemosinam ecclesie Quinciaci totum territorium, quod dicitur Marsel, tam in plano quam in nemore, jure perpetuo in omni justicia possidendum. Hoc totum ego Odo, Dux Burgundie, laudo et concedo fratribus Quinciaci. Promitto insuper quod, si quis in supramemorato territorio seu finagio, tam in plano quam in nemore, eisdem fratribus quidquam calumniatus fuerit, ubicumque necesse fuerit, plenarie garantizabo. Hoc totum laudavit Boinus, prepositus Castellionis. Hujus rei testes sunt: Godefridus, Lingonensis episcopus, Willermus, comes Nivernensis, Guido Carbonellus de Flaviniaco, Petrus dapifer, Uldreius, filius Mathei de Castellione, et Guillelmus de Curterro. Actum anno domini M°C°XL°VII°.